Franskur lögregluþjónn skaut annan lögregluþjón til bana í höfuðstöðvum lögreglunnar í París, höfuðborg Frakklands, í gær. Maðurinn var samkvæmt heimildum AFP að leika sér með skammbyssuna sína þegar skot hljóp úr henni með áðurnefndum afleiðingum.
Fram kemur í fréttinni að lögregluþjónninn hafi verið að leika sér með byssuna nálægt inngangi byggingarinnar þegar skotið hljóp af og hafnaði í höfði félaga hans. Honum hafi verið vikið frá störfum í kjölfar atburðarins og enn fremur settur í gæsluvarðhald.
Haft er eftir talsmanni stéttarfélags franskra lögregluþjóna,  Jean-Paul Megret, að lögregluþjónarnir hafi verið að æfa sig í að draga byssur sínar úr hulstrunum, "annaðhvort af leikaraskap eða heimsku," sem væri ekki heimilt nema á æfingasvæðum.
Megret segir málið sorglegra en ella fyrir þá sök að lögregluþjónarnir hefðu báðir verið nýbyrjaðir í lögreglunni. Hin látna var lögreglukona á þrítugsaldri sem var hluti af teymi sem sá um öryggisgæslu við Palais de Justice í nágrenni lögreglustöðvarinnar.
Franskur lögregluþjónn skaut annan lögregluþjón til bana í höfuðstöðvum lögreglunnar í París, höfuðborg Frakklands, í gær.
Maðurinn var samkvæmt heimildum AFP að leika sér með skammbyssuna sína þegar skot hljóp úr henni með áðurnefndum afleiðingum.
Haft er eftir talsmanni stéttarfélags franskra lögregluþjóna,  Jean-Paul Megret, að lögregluþjónarnir hafi verið að æfa sig í að draga byssur sínar úr hulstrunum.
Hin látna var lögreglukona á þrítugsaldri sem var hluti af teymi sem sá um öryggisgæslu við Palais de Justice.